STOVNER VGS

REGLEMENT SKRIFTLIG EKSAMEN

Skolen ønsker å tilrettelegge for at hver elev skal få mulighet til å vise sin faglige kompetanse på best mulige måte. Derfor må alle innrette seg etter følgende regler:

1. Elevene møter **senest** kl. 08.30. Eksamen begynner hver dag kl. 09.00. Elever som kommer etter kl. 09.00 melder seg på kontoret. Hvis ikke annen prøvetid er angitt, varer eksamen i 5 timer. Ta med gyldig legitimasjon med bilde, eksamensvakten kan be om dette ved oppstart.
2. Før eksamen starter må elevene ta opp fra veskene alt de trenger under eksamen (PC, skrivesaker, hjelpemidler, mat, drikke med mer). Veskene legges deretter foran i klasserommet. **Mobiltelefon skal slås av og levers inn til vakten.** Digitale klokker slås av og legges inn i vesken/sekken. **Bruk av airpods og liknende er ikke tillatt.** NB! Øreplugger til bruk sammen med CD-ord ER tillatt (kun enkle øreplugger). Til engelsk eksamen deles øreplugger av skolen.
3. Undersøk på forhånd hvilke hjelpemidler som er tillatt å bruke på eksamen i dine fag. Er du i tvil, spør faglærer. Du må sørge for at eventuelle digitale hjelpemidler er overført til en egen mappe på C: FØR prøvedagen, du rekker ikke å hente dette på selve eksamen.
4. Du kan ikke handle i kantinen under eksamen, ha med mat og drikke!
5. Det er **ikke lov til å låne hjelpemidler** eller utstyr av medelever under eksamen. Skolen har heller ikke hjelpemidler til utlån. Elevene må møte med lader og fulladet PC. Skolen har ikke PC`er til utlån.
6. Håndskrevne (deler av) besvarelser skal skrives med blå penn.
7. Kalkulator er tillatt hjelpemiddel i alle fag.
NB: Ved prøver i realfag skal delprøve 1 løses uten hjelpemidler. Da tillates heller ikke kalkulator.
8. Fusk eller forsøk på fusk kan føre til at eleven må avbryte eksamen. Før rektor fatter vedtak om bortvisning fra eksamen, skal eleven ha rett til å forklare seg. Fusk eller forsøk på fusk kan være:
* å gi eller prøve å formidle hjelp til andre, eller
* å motta slik hjelp, eller
* å besitte eller bruke hjelpemidler som ikke er tillatt, etter at eksamen er delt ut. Dette gjelder for eks. chat.gpt og oversettelsesprogrammer.

##### Hva er konsekvensene av fusk til eksamen?

##### Det er svært alvorlig å fuske til eksamen. Konsekvensene av fusk eller forsøk på fusk er:

* + Eleven kan få eksamen i faget annullert.
	+ Eleven som får eksamen annullert, mister standpunktkarakteren i faget.
	+ Elever i videregående opplæring og privatister kan tidligst gå opp til ny eksamen ett år etter.
1. **Dersom en elev ikke kan møte på eksamen på grunn av sykdom, må skolen informeres. Er eleven under 18 år er det foresatte som må gi beskjed. Det er svært viktig å levere legeerklæring, slik at du sikres rett til utsatt eksamen. Legeerklæringen skal leveres snarest og senest 3 dager etter at eksamen skulle ha vært avlagt.Gjennomføring - instruks til elever**
2. Du vil ikke ha adgang til ditt eget brukernavn når du har eksamen.
3. Du skal logge deg på som ”eksamensbruker”, ikke med din vanlige bruker-ID.
4. Du får tildelt en plass i eksamensrommet der navnet ditt står på oppmøtelappen. Her finner du også en papirstrimmel med brukernavn og passord.
5. Du har ikke lov til å benytte minnepenn under selve eksamen.
6. Alt som er lagret i mappen med brukernavnet ditt vil **du ikke få tilgang til**.
7. Om du skal ha med deg ressurser må dette kopieres til en **ny mappe** på windows (C:) på PC-en FØR eksamen starter. Dette bør helst gjøres i dagene før eksamen.
8. Besvarelsen din skal lagres på **Personlig (P:).**
9. Lagre dokumentet første gang rett etter at du har startet, for å sjekke at dette fungerer som det skal.
10. Bruk aldri eget navn noe sted i besvarelsen, bruk det oppgitte kandidatnummeret som står på oppmøtelappen (PAS-kandidatnummer).
11. Kandidatnummeret ditt skal også stå i toppteksten til dokumentet sammen med fag og fagkode.
12. Lagre regelmessig i løpet av prøvetiden i tilfelle det skulle skje noe galt.
13. Du skal IKKE lagre noe på skrivebordet på maskinen din.
14. For digital levering av eksamensbesvarelsen, se egen beskrivelse.

**Utskrift?**

Alle har tilgang til skriver under eksamen. Spør vakten om hvilken skriver du skal bruke. Vakten henter utskriften.

**Lufting**

Dersom du trenger en pause så blir du fulgt ut av eksamensvakten.

**Når du skal levere**

1. Ingen kan gå før klokken 10.00. Dette betyr ingen dotur før kl. 1000.
2. Tilkall vakten og si fra at du er ferdig.
3. Vis legitimasjon til vakten!
4. Sørg for at siste versjon av dokumentet ditt (**og ikke noe annet**) er lagret på P:
5. Følg prosedyre for digital levering eller ta utskrift av besvarelsen din.
6. Eventuelle oppgaveark og kladd skal leveres før du går.

LYKKE TIL!

Side 2